Mamlakatga yetti oyda qarindoshlarni yo‘qlash maqsadida qancha chet ellik kelgani ma’lum qilindi. 2023 yilning yanvar-iyul oylarida jami 3,1 mln nafar chet el fuqarolari qarindoshlarni yo‘qlash maqsadida O‘zbekistonga tashrif buyurgan. Statistika agentligining dastlabki ma’lumotlariga ko‘ra, O‘zbekistonga 7 oyda qarindoshlarni yo‘qlash maqsadida tashrif buyurgan davlatlar fuqarolari soni bo‘yicha Tojikiston birinchi o‘rinni egallab turibdi – 1 mln kishi. Ushbu ko‘rsatkich qolgan davlatlar kesimida quyidagicha ko‘rinish oldi: Qirg‘iziston – 886 ming nafar;   Qozog‘iston – 831,6 ming nafar;   Rossiya – 269,6 ming nafar;   Turkiya – 28,3 ming nafar;   Janubiy Koreya – 4,5 ming nafar;   Ukraina – 3,8 ming nafar;   Belarus – 3,6 ming nafar;   Turkmaniston – 3,5 ming nafar;   Germaniya – 2,6 ming nafar.